cometadata/datacite-titles-descriptions-related-identifiers huggingface dataset:
DOI: 10.14457/lru.res.2022.58
title: การศึกษาความสามารถในการแก้โจทย์ปัญหาทางคณิตศาสตร์ของนักเรียนชั้นมัธยมศึกษาปีที่ 3 เรื่อง การประยุกต์อัตราส่วนตรีโกณมิติ ด้วยการจัดการเรียนรู้รูปแบบซิปปา

description: การวิจัยครั้งนี้มีจุดประสงค์เพื่อ 1) เพื่อสร้างและหาประสิทธิภาพชุดกิจกรรมคณิตศาสตร์ด้วยรูปแบบซิปปา เรื่องการประยุกต์อัตราส่วนตรีโกณมิติ ชั้นมัธยมศึกษาปีที่ 3 ตามเกณฑ์มาตรฐาน 75/75 2) เพื่อเปรียบเทียบความสามารถในการแก้ปัญหาทางคณิตศาสตร์ของนักเรียน เรื่องการประยุกต์อัตราส่วนตรีโกณมิติ ชั้นมัธยมศึกษาปีที่ 3 โดยใช้ชุดกิจกรรมคณิตศาสตร์ด้วยรูปแบบซิปปา กับเกณฑ์ร้อยละ 70 กลุ่มตัวอย่างเป็นนักเรียนชั้นมัธยมศึกษาปีที่ 3 ภาคเรียนที่ 1 ปีการศึกษา 2564 โรงเรียนหนองหินวิทยาคม อำเภอหนองหิน จังหวัดเลย จำนวน 1 ห้องเรียน ซึ่งได้มาโดยการสุ่มแบบกลุ่ม (Cluster Random Sampling) มา 1 ห้องเรียน ได้นักเรียน ชั้นมัธยมศึกษาปีที่ 3/4 จำนวน 33 คน เครื่องมือที่ใช้ในการวิจัย ประกอบด้วย 1) แผนการจัดกิจกรรมการเรียนรู้คณิตศาสตร์ เรื่อง การประยุกต์อัตราส่วนตรีโกณมิติ ด้วยรูปแบบซิปปา จำนวน 5 แผน 2) แบบทดสอบวัดความสามารถในการแก้ปัญหาทางคณิตศาสตร์ ซึ่งเป็นแบบทดสอบอัตนัย จำนวน 5 ข้อ 3) ชุดกิจกรรม เรื่อง การประยุกต์อัตราส่วนตรีโกณมิติ จำนวน 4 ชุด สถิติที่ใช้ในการวิเคราะห์ข้อมูล ได้แก่ ร้อยละ, ค่าเฉลี่ย, ส่วนเบี่ยงเบนมาตรฐาน, และการทดสอบค่าที ผลการวิจัยพบว่า 1. การวิเคราะห์คุณภาพชุดกิจกรรมคณิตศาสตร์ ด้วยรูปแบบซิปปา เรื่องการประยุกต์อัตราส่วนตรีโกณมิติ ชั้นมัธยมศึกษาปีที่ 3 โดยผู้เชี่ยวชาญจำนวน 3 ท่าน พบว่า ชุดกิจกรรมคณิตศาสตร์ ด้วยรูปแบบซิปปา มีคุณภาพอยู่ในระดับมากที่สุด ชุดกิจกรรมคณิตศาสตร์เหมาะสมกับเนื้อหา ความเหมาะสมกับผู้เรียน ความสอดคล้องกับวัตถุประสงค์ ด้านกระบวนการแสวงหาความรู้ ด้านกระบวนการแก้ปัญหาและตัดสินใจ การสร้างองค์ความรู้ด้วยการแสวงหาข้อมูล/ประสบการณ์ของผู้เรียน การประยุกต์ใช้นำความรู้ไปใช้ในสถานการณ์ที่หลากหลาย เทคนิควิธีการสอนที่หลากหลาย การวัดผลประเมินผลที่สอดคล้องกับสภาพที่แท้จริง ความเหมาะสมของเวลา สื่อ/อุปกรณ์สอดคล้องและเหมาะสม 2. การวิเคราะห์ประสิทธิภาพของชุดกิจกรรมคณิตศาสตร์ ด้วยรูปแบบซิปปา เรื่องการประยุกต์อัตราส่วนตรีโกณมิติ ชั้นมัธยมศึกษาปีที่ 3 พบว่า ชุดกิจกรรมคณิตศาสตร์ ด้วยรูปแบบซิปปา เรื่องการประยุกต์อัตราส่วนตรีโกณมิติ ชั้นมัธยมศึกษาปีที่ 3 ทุกชุดที่สร้างขึ้นมีประสิทธิภาพ สูงกว่าเกณฑ์ที่กำหนดไว้ คือ 75/75 3. ความสามารถในการแก้ปัญหาทางคณิตศาสตร์ของนักเรียนชั้นมัธยมศึกษาปีที่ 3 ที่ได้รับการจัดกิจกรรมการเรียนรู้คณิตศาสตร์ ด้วยรูปแบบซิปปา สูงกว่าเกณฑ์ร้อยละ 70 อย่างมีนัยสำคัญทางสถิติที่ระดับ .05
DOI: 10.14457/lru.res.2022.59
title: การศึกษาชื่อร้านค้าของชาวไทยเชื้อสายจีนบนถนนเจริญรัฐ ตำบลกุดป่อง อำเภอเมือง จังหวัดเลย

description: การศึกษาเกี่ยวกับธุรกิจชาวไทยเชื้อสายจีนในเขตกุดป่อง อำเภอเมือง จังหวัดเลย มีวัตถุประสงค์เพื่อสำรวจเกี่ยวกับธุรกิจการค้าของชาวไทยเชื้อสายจีน และวิเคราะห์การตั้งชื่อร้านของชาวไทยเชื้อสายจีน วิธีการเก็บข้อมูลในครั้งนี้ คือ การลงพื้นที่สำรวจและสัมภาษณ์ทุกร้านค้า นำข้อมูลที่ได้นำมาวิเคราะห์ทางสถิติร้อยละและข้อมูลชื่อร้านนำมาวิเคราะห์ตามแนวอรรถศาสตร์ ผลการศึกษาพบว่าชาวไทยเชื้อสายจีนในมี "แซ่หลี่ จาง และเฉิน" มากที่สุด ถิ่นฐานเดิมคือพื้นที่ทางตอนใต้ของประเทศจีน เดินทางเข้ามาในจังหวัดเลยผ่านทางแม่น้ำโขง อำเภอเชียงคาน ระยะเวลาที่มีการก่อตั้งกิจการในช่วงระหว่าง ปี พ.ศ. 2463 - 2555 ประกอบกิจการค้าขายทองและอัญมณีมากที่สุด ด้านการวิเคราะห์ชื่อร้านค้าของชาวไทยเชื้อสายจีน ได้วิเคราะห์สามประเด็นคือ ภาษาที่ใช้ กลวิธีการตั้งชื่อ โครงสร้างและองค์ประกอบของชื่อร้าน ผลการศึกษาจากการสำรวจร้านค้าได้ทั้งหมด 30 ภาษาที่ใช้มากที่สุดที่ คือ ภาษาไทย กลวิธีการตั้งชื่อที่ใช้มากที่สุด คือ การถอดเสียง และโครงสร้างของชื่อร้านแบบที่นิยมมากที่สุด คือ โครงสร้างแบบคู่ ส่วนประกอบสำคัญของชื่อที่พบมากที่สุด คือ ชื่อคน จากการศึกษาครั้งนี้สะท้อนให้เห็นว่ากว่าหนึ่งศตวรรษที่ชาวไทยเชื้อสายจีนในจังหวัดเลยประกอบธุรกิจการค้าบนถนนเจริญรัฐ ซึ่งบุกเบิกโดยชาวไหหลำ แคะ และชาวแต้จิ๋วตามลำดับ โดยมีร้านค้าชาวแต้จิ๋วร้อยละ 60 ธุรกิจร้านค้าทองและอัญมณีมากที่สุด รองลงมาคือร้านอาหาร เครื่องแต่งกาย และการเกษตร ชาวไทยเชื้อสายจีนในจังหวัดเลยแม้อาศัยและค้าขายในประเทศไทยมานาน แต่จากผลสะท้อนจากชื่อร้านค้า พบว่าภาษาที่ใช้ยังคงยึดมั่นความเป็นจีน และผสานรวมความเป็นไทยในภายหลังเพื่อใช้สื่อสารกับลูกค้าชาวไทยอย่างมีประสิทธิภาพ โดยพยายามรักษาเชิดชูชื่อที่มีชื่อบรรพบุรุษหรือวงศ์ตระกูลและส่งเสริมธุรกิจด้วยคำมงคล
DOI: 10.14457/lru.res.2022.60
title: การศึกษาทักษะการแก้ปัญหาทางคณิตศาสตร์เรื่อง โจทย์ปัญหาเซต โดยการจัดการเรียนรู้แบบสืบเสาะหาความรู้ 5E ร่วมกับเทคนิคการแก้ปัญหาแบบ KWDL

description: การวิจัยครั้งนี้มีความมุ่งหมาย คือ 1) เพื่อพัฒนาแผนการจัดการเรียนรู้โดยใช้การจัดการเรียนรู้แบบสืบเสาะหาความรู้ 5E ร่วมกับเทคนิคการแก้ปัญหาแบบ KWDL เรื่อง โจทย์ปัญหาเซตให้มีประสิทธิภาพตามเกณฑ์ที่กำหนด 70/70 2) เพื่อเปรียบเทียบความสามารถในการแก้ปัญหาทางคณิตศาสตร์ก่อนเรียนและหลังเรียน ของนักเรียนที่เรียนโดยใช้การจัดการเรียนรู้แบบสืบเสาะหาความรู้ 5E ร่วมกับเทคนิคการแก้ปัญหาแบบ KWDL เรื่อง โจทย์ปัญหาเซต 3) เพื่อเปรียบเทียบผลสัมฤทธิ์ทางการเรียนคณิตศาสตร์ก่อนเรียนและหลังเรียน ของนักเรียนที่เรียนโดยใช้การจัดการเรียนรู้แบบสืบเสาะหาความรู้ 5E ร่วมกับเทคนิคการแก้ปัญหาแบบ KWDL เรื่อง โจทย์ปัญหาเซต 4) เพื่อศึกษาความพึงพอใจของนักเรียนที่มีต่อการจัดการเรียนรู้โดยใช้การจัดการเรียนรู้แบบสืบเสาะหาความรู้ 5E ร่วมกับเทคนิคการแก้ปัญหาแบบ KWDL เรื่อง โจทย์ปัญหาเซต กลุ่มตัวอย่างเป็นนักเรียนชั้นมัธยมศึกษาปีที่ 4/2 ปีการศึกษา 2564 โรงเรียนศรีสงครามวิทยา สำนักงานเขตพื้นที่การศึกษามัธยมศึกษาเขตเลย หนองบัวลำภู จำนวน 48 คน ได้มาโดยการสุ่มแบบกล่ม เครื่องมือที่ใช้ในการวิจัยประกอบด้วย 1) แผนการจัดกิจกรรมการเรียนรู้แบบสืบเสาะหาความรู้ 5E ร่วมกับเทคนิคการแก้ปัญหาแบบ KWDL เรื่อง โจทย์ปัญหาเซต 2) แบบทดสอบวัดผลสัมฤทธิ์ทางการเรียนคณิตศาสตร์ เรื่อง โจทย์ปัญหาเซต มีค่า IOC อยู่ระหว่าง 0.67 1.00 ค่าความยากง่าย 0.3953 0.7442 ค่าอำนาจจำแนก 0.205 0.546 และค่าความเชื่อมั่น 0.782 3) แบบทดสอบวัดความสามารถในการแก้ปัญหาทางคณิตศาสตร์ เรื่อง โจทย์ปัญหาเซต เซต มีค่า IOC อยู่ระหว่าง 0.67 - 1.00 ค่าความยากง่าย 0.36 0.64 ค่าอำนาจจำแนก 0.36 0.71 และค่าความเชื่อมั่น 0.71 1. ประสิทธิภาพของเรียนการสอนเป็น 88.6/72.61 ซึ่งสูงกว่าเกณฑ์ 70/70 ที่ตั้งไว้ จึงกล่าวได้ว่าแผนการจัดการเรียนรู้โดยใช้การจัดการเรียนรู้แบบสืบเสาะหาความรู้ 5E ร่วมกับเทคนิคการแก้ปัญหาแบบ KWDL เรื่อง โจทย์ปัญหาเซต มีประสิทธิภาพตามเกณฑ์ที่กำหนด 70/70 2. ความสามารถในการแก้ปัญหาทางคณิตศาสตร์ของนักเรียนที่เรียนโดยใช้การจัดการเรียนรู้แบบสืบเสาะหาความรู้ 5E ร่วมกับเทคนิคการแก้ปัญหาแบบ KWDL หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 3. ผลสัมฤทธิ์ทางการเรียนของนักเรียนที่เรียนโดยการจัดการเรียนรู้แบบสืบเสาะหาความรู้ 5E ร่วมกับเทคนิคการแก้ปัญหาแบบ KWDL หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 4) นักเรียนชั้นมัธยมศึกษาปีที่ 4 ที่ได้รับการจัดการเรียนรู้แบบสืบเสาะหาความรู้ 5E ร่วมกับเทคนิคการแก้ปัญหาแบบ KWDL เรื่อง โจทย์ปัญหาเซต มีความพึงพอใจอยู่ในระดับมาก
DOI: 10.14457/lru.res.2022.61
title: การศึกษาทักษะการแก้ปัญหาและผลสัมฤทธิ์ทางการเรียนคณิตศาสตร์ของนักเรียนชั้นมัธยมศึกษาปีที่ 3 เรื่อง พื้นที่ผิวและปริมาตร โดยใช้การจัดการเรียนรู้ด้วยเทคนิค KWDL

description: การวิจัยนี้มีวัตถุประสงค์ของการวิจัย 1) เพื่อเปรียบเทียบทักษะการแก้ปัญหาทางคณิตศาสตร์ เรื่อง พื้นที่ผิวและปริมาตร ของนักเรียนชั้นมัธยมศึกษาปีที่ 3 โดยใช้เทคนิค KWDL กับเกณฑ์ร้อยละ 70 2) เพื่อเปรียบเทียบผลสัมฤทธิ์ทางการเรียนของนักเรียนหลังเรียน เรื่อง พื้นที่ผิวและปริมาตร ของนักเรียนชั้นมัธยมศึกษาปีที่ 3 โดยใช้เทคนิค KWDL กับเกณฑ์ร้อยละ 70 กลุ่มตัวอย่างเป็นนักเรียนชั้นมัธยมศึกษาปีที่ 3 โรงเรียนหนองหินวิทยาคม จำนวน 34 คน ซึ่งได้มาโดยการเลือกแบบเจาะจง โดยการสุ่มคัดเลือกมา 1 ห้องเรียน ได้นักเรียนชั้นมัธยมศึกษาปีที่ 3/2 จำนวน 34 คนเครื่องมือที่ใช้ 1) แผนการจัดการเรียนรู้ เรื่อง พื้นที่ผิวและปริมาตร โดยใช้เทคนิค KWDL สำหรับนักเรียนชั้นมัธยมศึกษาปีที่ 3 มีค่าเฉลี่ยเท่ากับ 4.74 2) แบบทดสอบวัดทักษะการแก้ปัญหาทางคณิตศาสตร์โดยใช้เทคนิค KWDL เป็นแบบทดสอบอัตนัย จำนวน 3 ข้อ ค่าความเชื่อมั่น เท่ากับ 0.79 3) แบบทดสอบวัดผลสัมฤทธิ์ทางการเรียนคณิตศาสตร์ เป็นแบบทดสอบปรนัย ชนิดเลือกตอบ 4 ตัวเลือก จำนวน 20 ข้อ ค่าความเชื่อมั่น เท่ากับ 0.80 สถิติที่ใช้ ได้แก่ ค่าเฉลี่ย ส่วนเบี่ยงเบนมาตรฐาน ร้อยละ และค่าสถิติ t-test ผลการวิจัย พบว่า 1) ทักษะการแก้ปัญหาทางคณิตศาสตร์ เรื่อง พื้นที่ผิวและปริมาตร ของนักเรียนชั้นมัธยมศึกษาปีที่ 3 หลังจากได้รับการจัดกิจกรรมการเรียนรู้โดยใช้เทคนิค KWDL สูงกว่าเกณฑ์ร้อยละ 70 ของคะแนนสอบ อย่างมีนัยสำคัญทางสถิติที่ระดับ .05 2) ผลสัมฤทธิ์ทางการเรียนคณิตศาสตร์ เรื่อง พื้นที่ผิวและปริมาตร ของนักเรียนชั้นมัธยมศึกษาปีที่ 3 หลังจากได้รับการจัดกิจกรรมการเรียนรู้โดยใช้เทคนิค KWDL สูงกว่าเกณฑ์ร้อยละ 70 ของคะแนนสอบ อย่างมีนัยสำคัญทางสถิติที่ระดับ .05
DOI: 10.14457/lru.res.2022.62
title: การศึกษาทุนชุมชนเพื่อการท่องเที่ยวเชิงอนุรักษ์ บ้านห้วยลาด ตำบลสานตม อำเภอภูเรือ จังหวัดเลย

description: การวิจัยเรื่องการศึกษาทุนชุมชนเพื่อการท่องเที่ยวเชิงอนุรักษ์บ้านห้วยลาด หมู่ที่ 3 ตำบลสานตม อำเภอภูเรือ จังหวัดเลย มีวัตถุประสงค์เพื่อศึกษาทุนชุมชนเพื่อการท่องเที่ยวเชิงอนุรักษ์บ้านห้วยลาด หมู่ที่ 3 ตำบลสานตม อำเภอภูเรือ จังหวัดเลย ใช้ระเบียบวิธีวิจัยเชิงคุณภาพ กลุ่มเป้าหมายได้แก่ 1) ผู้นำชุมชน จำนวน 1 คน 2) คณะกรรมการหมู่บ้าน จำนวน 4 คน 3) สมาชิกในกลุ่มวิสาหกิจชุมชนท่องเที่ยวเชิงอนุรักษ์ห้วยลาด จำนวน 10 คน รวมทั้งหมด 15 คน เครื่องมือที่ใช้คือแบบสัมภาษณ์เชิงลึกและการสังเกตแบบมีส่วนร่วม และทำการวิเคราะห์ข้อมูลโดยการวิเคราะห์เนื้อหาจากทุนชุมชน 5 ด้าน ผลการวิจัยพบว่า 1) ทุนมนุษย์ ชาวบ้านยังขาดความรู้เกี่ยวกับแนวทางในการจัดการท่องเที่ยวเชิงอนุรักษ์ให้เป็นรูปธรรม 2) ทุนสังคม มีการสร้างกลุ่มวิสาหกิจชุมชน 2 กลุ่ม คือ (1) กลุ่มวิสาหกิจชุมชนกาแฟห้วยลาด (2) กลุ่มวิสาหกิจชุมชนท่องเที่ยวเชิงอนุรักษ์ห้วยลาด 3) ทุนกายภาพ มีสาธารณูปโภคที่สะดวกต่อการดำรงชีวิต 4) ทุนธรรมชาติ มีป่าไม้ที่อุดมสมบูรณ์ และทิวทัศน์ที่สวยงาม 5) ทุนการเงิน ชุมชนมีองค์กรการเงินที่ให้บริการแก่คนในชุมชน จากการศึกษาพบว่าชุมชนยังมีปัญหาในเรื่องของทุนมนุษย์ คือ การขาดความรู้ เกี่ยวกับแนวทางในการจัดการท่องเที่ยวเชิงอนุรักษ์ให้เป็นรูปธรรม ซึ่งเป็นปัญหาในการพัฒนาการท่องเที่ยวเชิงอนุรักษ์และการสร้างเศรษฐกิจของชุมชนให้มีความเข็มแข็งและยั่งยืน
DOI: 10.14457/lru.res.2022.63
title: การศึกษาปรสิตในหอยขมในอ่างเก็บน้ำสร้างโทนและหนองยาว ในเขตพื้นที่อำเภอเมืองเลย จังหวัดเลย

description: การศึกษาจากการศึกษาปรสิตในหอยขมในอ่างเก็บน้ำสร้างโทนและหนองยาว ในเขตพื้นที่อำเภอเมืองเลย จังหวัดเลย ในระหว่างเดือนกุมภาพันธ์ถึงมีนาคม พ.ศ.2564 เป็นระยะเวลาทั้งสิ้น 2 เดือน โดยการสุ่มเก็บตัวอย่างหอยขมจากแหล่งน้ำ รวม 448 ตัว เพื่อนำไปตรวจหาปรสิตภายในหอยขมภายใต้กล้องจุลทรรศน์แบบสเตอริโอ ด้วยวิธีการทุบการศึกษาครั้งนี้พบมีหอยขมที่พบปรสิต 114 ตัว พยาธิใบไม้ ชนิด Echinostoma sp. ทั้งหมด 169 ตัว พบที่หนองยาว 114 ตัว โดยมีค่าความหนาแน่นเฉลี่ยเท่ากับ 1.52 ต่อหอยหนึ่งตัว เฉลี่ยร้อยละความชุกเท่ากับ 34.55 และอ่างเก็บน้ำสร้างโทน 55 ตัว โดยมีค่าความหนาแน่นเฉลี่ยเท่ากับ 1.7 ต่อหอยหนึ่งตัว เฉลี่ยร้อยละความชุกเท่ากับ 16.67 ซึ่งไม่มีผลต่อการบริโภค และสามารถรับประทานได้แต่ต้องปรุงให้สุก ทางตรงแล้วถือว่าไม่มีผล ถึงมนุษย์จะกินหอยดิบ หรือต้มสุกก็จะเกิดการย่อยตามกลไกของร่างกาย
DOI: 10.14457/lru.res.2022.64
title: การศึกษาประสิทธิภาพเครื่องล้างข้าวเปลือกเพื่อผลิตข้าวฮางงอก

description: จากการวิจัยเรื่องการศึกษาประสิทธิภาพเครื่องล้างข้าวเปลือกเพื่อผลิตข้าวฮางงอก โดยมีวัตถุประสงค์เพื่อสร้างเครื่องล้างข้าวเปลือกและเพื่อหาประสิทธิภาพของเครื่องล้างข้าวเปลือกที่สร้างขึ้น โดยใช้ผลการเปรียบเทียบประสิทธิภาพของเครื่องล้างข้าวเปลือกกับการล้างแบบธรรมดา ในการล้างจำนวน 1 ถังโดยในแต่ละครั้งใช้เวลาในการล้างแตกต่างกัน คือ 10, 20, 30, 40 และ 50 นาที ตามลำดับ ผลพบว่า การล้างด้วยเครื่องล้างข้าวเปลือกได้ประสิทธิภาพดีกว่าแบบธรรมดา สังเกตได้จากปริมาณข้าวลีบที่ได้จากการชั่งเมล็ดข้าวลีบแต่ละรอบ จะเห็นได้ว่าข้าวลีบที่ได้ออกมาจากการล้างด้วยเครื่องล้างข้าวเปลือกมีปริมาณมากกว่าจากการล้างแบบธรรมดาทั้งหมด และผลจากการประเมินของสมาชิกกลุ่มข้าวฮางงอก มีความคิดเห็นโดยรวมทั้งหมดซึ่งมีค่าเฉลี่ยเท่ากับ 4.24 มีค่าเบี่ยงเบนมาตรฐาน 3.51 อยู่ในระดับดี ส่วนรายด้านมากสุดคือ ด้านความเหมาะสมในการออกแบบการเลือกใช้วัสดุ และการสร้างเครื่องล้างข้าวเปลือก มีค่าเฉลี่ยเท่ากับ 4.33 มีค่าเบี่ยงเบนมาตรฐาน 0.65 อยู่ในระดับดี รองลงมาคือด้านผลการทดลองใช้เครื่องล้างข้าวเปลือกมีค่าเฉลี่ยเท่ากับ 4.27 มีค่าเบี่ยงเบนมาตรฐาน 0.70 อยู่ในระดับดี และน้อยสุดคือด้านคุณสมบัติเครื่องล้างข้าวเปลือก มีค่าเฉลี่ยเท่ากับ 4.05 มีค่าเบี่ยงเบนมาตรฐาน 0.64 อยู่ในระดับดี ฉะนั้นการพัฒนาเครื่องล้างข้าวเปลือกเพื่อผลิตข้าวฮางงอกในครั้งนี้ได้เครื่องที่มีประสิทธิภาพเป็นอย่างดี เหมาะแก่การนำไปใช้งานจริง และพัฒนาต่อยอดเชิงวิจัย
DOI: 10.14457/lru.res.2022.65
title: การศึกษาประโยชน์ทางด้านสุขภาพของอาหารการกินในจังหวัดร้อยเอ็ด ด้วยกระบวนการวิจัยเชิงปฏิบัติการแบบมีส่วนร่วม

description: การวิจัยนี้เป็นการวิจัยแบบมีส่วนร่วมโดยมีวัตถุประสงค์ของการเพื่อศึกษาในครั้งนี้ได้แก่ 1) เพื่อศึกษาวัฒนธรรมการกินของจังหวัดร้อยเอ็ด 2) เพื่อศึกษาประโยชน์ทางด้านสุขภาพของอาหารการกินในจังหวัดร้อยเอ็ด 3) เพื่อศึกษารูปแบบที่เหมาะสมของสำรับอาหารประจำจังหวัดร้อยเอ็ด ผลการวิจัยพบว่า 1) วัฒนธรรมการกินของชาวร้อยเอ็ดมีรากฐานมาจากสิ่งแวดล้อม และฤดูกาล จนกระทั่ง 20 ปีที่ผ่านมาจนถึงยุคปัจจุบันตลาดได้เข้ามามีบทบาทสำคัญต่อวัฒนธรรมการกินของชาวร้อยเอ็ด 2) ประโยชน์ทางด้านสุขภาพของอาหารการกินในจังหวัดร้อยเอ็ดแบ่งออกเป็น การป้องกันโรคภัยไข้เจ็บ และการบรรเทาอาการเจ็บป่วย 3) รูปแบบที่เหมาะสมของสำรับอาหารประจำจังหวัดร้อยเอ็ดมีหลักการคือ การนำวิธีทางวัฒนธรรมอาหารมาผสานกับความรู้ทางสุขภาพ ประกอบด้วย การกินอาหารตามฤดูกาลหรือเรียกว่ากินตามมีตามเกิด การเลือกกินอาหารที่ให้ประโยชน์ต่อร่างกายหรือเรียกว่า ขะลำกิน และสุดท้ายคือการกินอาหารอย่างมีความหลากหลาย
DOI: 10.14457/lru.res.2022.66
title: การศึกษาปัจจัยการผลิตเห็ดกลุ่มเย็นในฟาร์มอัจฉริยะโดยใช้เทคโนโลยีอินเทอร์เน็ตของทุกสรรพสิ่ง

description: การศึกษาครั้งนี้มีวัตถุประสงค์เพื่อศึกษาปัจจัยสำคัญที่ส่งผลต่อการผลิตเห็ดในระยะของการเปิดดอก โดยศึกษาปัจจัยการผลิตสำหรับฟาร์มอัจฉริยะโดยใช้เทคโนโลยีอินเทอร์เน็ตของทุกสรรพสิ่ง ซึ่งปัจจัยในการผลิตเห็ดประกอบไปด้วย 10 ปัจจัย เมื่อผู้วิจัยได้ศึกษาข้อมูลจากตำรา เอกสารงานวิจัยแล้วพบว่า การผลิตเห็ดกลุ่มเย็นในฟาร์มอัจฉริยะโดยใช้เทคโนโลยีอินเทอร์เน็ตของทุกสรรพสิ่ง ในระยะของการเปิดดอก มีปัจจัยหลักที่สำคัญจำนวน 4 ปัจจัยคือ 1) ความชื้นสัมพัทธ์ 70-90% 2) อุณหภูมิ 20-30 องศาเซลเซียส 3) ก๊าซคาร์บอนไดออกไซด์ ความเข้มข้นไม่เกิน 1,000 ppm และ 4) แสง ความเข้มแสงไม่เกิน 500 lux ซึ่งสองปัจจัยแรกเป็นปัจจัยที่สำคัญที่สุดสำหรับการผลิตเห็ด โดยอาจมีปัจจัยรองเป็นการจัดเรียงก้อนเห็ด เนื่องจากรูปแบบการเรียงก้อนเห็ดส่งผลต่อก้อนเห็ดที่ได้สัมผัสกับปัจจัยการผลิตในโรงเรือน และเมื่อทดสอบการควบคุมปัจจัยการผลิตด้านความชื้นสัมพัทธ์และอุณหภูมิด้วยเทคโนโลยีอินเทอร์เน็ตของทุกสรรพสิ่งพบว่า โรงเรือนที่ติดตั้งเทคโนโลยีอินเทอร์เน็ตของทุกสรรพสิ่งสามารถควบคุมปัจจัยการผลิตให้เหมาะสมต่อการผลิตเห็ดกลุ่มเย็น
DOI: 10.14457/lru.res.2022.67
title: การศึกษาปัจจัยที่ส่งผลต่อผลสัมฤทธิ์ทางการเรียนของนักศึกษา สาขาครุศาสตร์อุตสาหกรรมไฟฟ้า คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น

description: การวิจัยครั้งนี้เป็นการวิจัยเชิงสำรวจ มีจุดมุ่งหมายเพื่อศึกษาปัจจัยและความสัมพันธ์ที่ส่งผลต่อผลสัมฤทธิ์ทางการเรียน ของนักศึกษาสาขาครุศาสตร์อุตสาหกรรมไฟฟ้า คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น กลุ่มตัวอย่างที่ใช้ในการวิจัยเป็นนักศึกษาสาขาครุศาสตร์อุตสาหกรรมไฟฟ้า คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น จำนวน 135 คน เครื่องมือที่ใช้ในการเก็บรวบรวมข้อมูลเป็นแบบสอบถาม มีลักษณะเป็นแบบมาตราส่วนประมาณค่า (Rating Scale) มี 5 ระดับ จำนวน 63 ข้อ ผ่านการตรวจสอบคุณภาพเครื่องมือที่ระดับความเชื่อมั่น 0.86 การวิเคราะห์ข้อมูลใช้สถิติค่าเฉลี่ย และค่าความเบี่ยงเบนมาตรฐาน การทดสอบสมมุติฐาน ใช้การวิเคราะห์การถดถอยพหุคูณ (Multiple Regression Analysis) แบบเพิ่มตัวแปรเป็นขั้น (Stepwise multiple regression) ผลการวิจัยพบว่า 1. ปัจจัยที่ส่งผลต่อผลสัมฤทธิ์ทางการเรียนของนักศึกษา สาขาครุศาสตร์อุตสาหกรรมไฟฟ้า คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น ในภาพรวมอยู่ในระดับมาก เมื่อพิจารณาเป็นรายปัจจัยพบว่า อยู่ในระดับมากทั้ง 8 ปัจจัย โดยเรียงลำดับจากปัจจัยมากไปหาน้อย ดังนี้ ความคาดหวังของนักศึกษา ความสัมพันธ์กับกลุ่มเพื่อน ครอบครัว ปัจจัยแรงจูงใจใฝ่สัมฤทธิ์ทางการเรียน สภาพแวดล้อมของห้องเรียน พฤติกรรมการเรียนของผู้เรียน พฤติกรรมของอาจารย์ผู้สอน และการจัดระบบการศึกษา 2. การวิเคราะห์ความสัมพันธ์ระหว่าง 8 ปัจจัยกับผลสัมฤทธิ์ทางการเรียนของนักศึกษา พบว่า พฤติกรรมของอาจารย์ผู้สอน (X3) สภาพแวดล้อมของห้องเรียน (X1) และความคาดหวังของนักศึกษา (X7) สามารถพยากรณ์ผลสัมฤทธิ์ทางการเรียน (Y) ได้อย่างมีนัยสำคัญทางสถิติที่ระดับ 0.05 และสามารถเขียนสมการพยากรณ์ในรูปคะแนนดิบได้ Y = 4.743 + 0.880X3 + 0.586X1 + 0.595X7 และสมการพยากรณ์ในรูปคะแนนมาตรฐานได้ Zr = 0.263Z3 + 0.214Z1 + 0.181Z7
DOI: 10.14457/lru.the.2022.6
title: การศึกษาปัญหาการลดลงของสินเชื่อสำหรับสหกรณ์ออมทรัพย์ของธนาคารออมสิน

description: การศึกษาครั้งนี้ มีวัตถุประสงค์ เพื่อศึกษาสาเหตุและปัจจัยที่ทำให้จำนวนสินเชื่อสำหรับสหกรณ์ออมทรัพย์ของธนาคารออมสินต่ำกว่าเป้าหมายที่ธนาคารกำหนดและมีแนวโน้มลดลงอย่างต่อเนื่อง และเพื่อนำข้อมูลที่ได้มาวิเคราะห์เพื่อเป็นแนวทางในการเพิ่มปริมาณสินเชื่อสำหรับสหกรณ์ออมทรัพย์ของธนาคารออมสินให้เป็นไปตามเป้าหมายที่ธนาคารกำหนด มีการศึกษาวิจัยในเชิงปริมาณและเชิงคุณภาพ จะเป็นการสัมภาษณ์แบบเชิงลึก (In-depth Interview) และการทำแบบสอบถาม (Questionnaire) ข้อมูลที่ใช้ศึกษาเป็นข้อมูลปฐมภูมิ จากการใช้แบบสอบถามจากกลุ่มตัวอย่างจำนวน 90 ชุด และการสัมภาษณ์กับข้อมูลทุติยภูมิที่เป็นปริมาณสินเชื่อสำหรับสหกรณ์ออมทรัพย์ของธนาคารออมสิน โดยเป็นผลการดำเนินงานจริงในปี 2560-2563 ผลการศึกษาพบว่าสาเหตุที่จำนวนสินเชื่อสำหรับสหกรณ์ออมทรัพย์ของธนาคารออมสินต่ำกว่าเป้าหมายที่ธนาคารกำหนดและมีแนวโน้มลดลงอย่างต่อเนื่อง เนื่องจาก ปัจจัยส่วนประสมทางการตลาด ด้านผลิตภัณฑ์ และด้านบุคคล หรือพนักงาน มีความสำคัญต่อการใช้สินเชื่อกับธนาคารของลูกค้ามากที่สุด ทั้งนี้ หากพิจารณาความเชื่อมโยงสาเหตุที่ลูกค้าสินเชื่อสำหรับสหกรณ์ออมทรัพย์ของธนาคารไม่เบิกวงเงินสินเชื่อกับธนาคาร เข้ากับปัจจัยส่วนประสมทางการตลาดที่ลูกค้าให้ความสำคัญมากที่สุด สามารถสรุปได้ว่า การที่ลูกค้าไม่ใช้วงเงินสินเชื่อกับธนาคาร เนื่องจากการกำหนดวงเงินและเงื่อนไขสินเชื่อที่ไม่เหมาะสม ไม่สอดคล้องกับความต้องการและการดำเนินธุรกิจของลูกค้า ซึ่งเกิดจากการที่พนักงานสินเชื่อขาดความรู้ ทักษะ และประสบการณ์ ในการอำนวยสินเชื่อ ดังนั้น ผลการศึกษาในครั้งนี้ เลือกแนวทางเลือกการแก้ไขปัญหาเป็นการพัฒนาระบบพี่เลี้ยงที่มีความรู้ ทักษะ และประสบการณ์ ด้านสินเชื่อ เป็นที่ยอมรับของผู้บริหารและพนักงานภายในหน่วยงาน และผ่านการอบรมในหลักสูตรการเป็นพี่เลี้ยง มาทำหน้าที่ดูแลและให้คำปรึกษาการทำงานแก่พนักงานใหม่ในทุกเรื่อง
DOI: 10.14457/lru.the.2022.7
title: การศึกษาปัญหาการเข้าใช้ระบบการประเมินราคาหลักทรัพย์ด้วยระบบสารสนเทศภูมิศาสตร์ สำหรับการประเมินราคา (GIS) กับบริษัทประเมินภายนอกที่เป็นคู่สัญญากับธนาคารออมสิน

description: การศึกษาในครั้งนี้ มีวัตถุประสงค์เพื่อศึกษาปัญหาการเข้าใช้ระบบการประเมินราคาหลักทรัพย์ด้วยระบบสารสนเทศภูมิศาสตร์ สำหรับการประเมินราคา (GIS) กับบริษัทประเมินภายนอกที่เป็นคู่สัญญากับธนาคารออมสิน และเพื่อนำข้อมูลที่ได้มาวิเคราะห์มาเป็นแนวทางในการเพิ่มปริมาณผู้เข้าใช้งานในระบบสารสนเทศภูมิศาสตร์ โดยธนาคารมีความต้องการรวบรวมหลักทรัพย์ให้อยู่ในระบบฐานข้อมูลของธนาคารเพื่อที่จะรองรับการแข่งขันการให้สินเชื่อที่ต้องการความรวดเร็ว หากบริษัทประเมินภายนอกเข้าใช้งานระบบดังกล่าวไม่ครบ 100% จะทำให้ไม่เกิดความคุ้มค่าในการลงทุนและเกิดการสูญเสียโอกาสได้ โดยข้อมูลที่ใช้ศึกษาเป็นข้อมูลปฐมภูมิ จากการใช้แบบสอบถามจากกลุ่มตัวอย่างจำนวน 330 ชุดและการสัมภาษณ์ กับข้อมูลทุติยภูมิจากฐานข้อมูลในระบบสารสนเทศภูมิศาสตร์ด้านประเมินราคาหลักทรัพย์ (GIS) ของฝ่ายประเมินราคาหลักทรัพย์ในช่วงตั้งแต่ปี 2562 จนถึงเดือนพฤษภาคม 2564 ผลการศึกษาพบว่า สาเหตุที่ผู้ประเมินไม่เข้าใช้งานครบ 100% เนื่องจากปัญหาด้าน Web Application ไม่รองรับวิธีการประเมินวิธีรายได้ซึ่งเป็นสินเชื่อประเภทธุรกิจ ปัญหาด้านบุคลากรไม่เพียงพอในการตอบปัญหา แก้ไข และปัญหาด้านระบบเครือข่าย ทำให้ผู้ประเมินทำการประเมินและจัดทำรายงานประเมินราคาหลักทรัพย์แบบนอกระบบ ส่งผลให้ธนาคารไม่ได้บันทึกข้อมูลหลักประกันและข้อมูลราคาตลาดสำหรับทรัพย์สินได้ไม่ครบ 100% ดังนั้นจึงใช้แนวทางจัดทำโครงการเพิ่มประสิทธิภาพและปรับปรุงระบบงานให้สามารถทำงานเพื่อตอบสนองต่อผู้ใช้งานให้ดีขึ้นควบคู่กับแนวทางการขอความร่วมมือและประชาสัมพันธ์ผ่านช่องทางต่างๆ โดยเน้นการสื่อสารแบบรวดเร็ว เช่น จดหมาย จัดประชุมแบบออนไลน์ และจัดทำคู่มือการใช้ระบบงาน เนื่องจากเป็นแนวทางที่สามารถปฏิบัติควบคู่ไปกับแนวทางแรกได้ เพื่อเป็นการทำให้บริษัทประเมินตระหนักถึงความสำคัญในการเข้าใช้งาน
DOI: 10.14457/lru.res.2022.68
title: การศึกษาปัญหาและความต้องการในการใช้ภาษาอังกฤษเพื่อการพูดสื่อสารของผู้ให้บริการนวดแผนไทยในเขตตำบลบุฮม อำเภอเชียงคาน จังหวัดเลย

description: งานวิจัยนี้มีวัตถุประสงค์เพื่อศึกษาปัญหาและความต้องการในการใช้ภาษาอังกฤษเพื่อการพูดสื่อสารของผู้ให้บริการนวดแผนไทยในเขตตำบลบุฮม อำเภอเชียงคาน จังหวัดเลย กลุ่มเป้าหมายที่ศึกษาคือ ผู้ให้บริการนวดแผนไทยในเขตตำบลบุฮม อำเภอเชียงคาน จังหวัดเลย ที่ตอบรับการให้ความร่วมมือ จำนวน 47 คน เครื่องมือที่ใช้เก็บข้อมูลคือ แบบสอบถามแบบมาตราส่วนประมาณค่า 5 ระดับ ประกอบด้วยแบบสอบถามปัญหาและแบบสอบถามความต้องการในการใช้ภาษาอังกฤษเพื่อการพูดสื่อสารของผู้ให้บริการนวดแผนไทยในเขตตำบลบุฮม อำเภอเชียงคาน จังหวัดเลย ระเบียบวิธีวิจัยใช้การศึกษาเชิงปริมาณ สถิติที่ใช้ในการวิเคราะห์ข้อมูลเชิงปริมาณใช้สถิติค่าเฉลี่ยและค่าเบี่ยงเบนมาตรฐาน การวิจัยพบว่า ปัญหาและความต้องการในการใช้ภาษาภาษาอังกฤษเพื่อการพูดสื่อสารของผู้ให้บริการนวดแผนไทยโดยภาพรวมอยู่ในระดับมาก ข้อค้นพบที่สำคัญในงานวิจัยนี้ สะท้อนให้เห็นถึงผู้ให้บริการนวดแผนไทยมีความต้องการชุดสื่อการเรียนรู้ด้วยตนเอง เพื่อพัฒนาความสามารถในการพูดสื่อสารภาษาอังกฤษกับนักท่องเที่ยวชาวต่างชาติได้อย่างเข้าใจ
DOI: 10.14457/lru.res.2022.69
title: การศึกษาผลกระทบจากการติดตั้งระบบผลิตไฟฟ้าพลังงานแสงอาทิตย์ ที่ติดตั้งบนหลังคาพร้อมระบบแบตเตอรี่ในโรงงานอุตสาหกรรม

description: งานวิจัยนี้นำเสนอผลกระทบของระบบจำหน่ายแรงดันไฟฟ้าต่ำในการเชื่อมต่อระบบผลิตไฟฟ้าพลังงานแสงอาทิตย์ที่ติดตั้งบนหลังคา ใช้ระบบจำหน่ายไฟฟ้าของการไฟฟ้านครหลวง (กฟน.) ในระบบจำหน่าย 24 kV ขนาดหม้อแปลงไฟฟ้า 2500 kVA มีภาระโหลดแบบกระจัดกระจายที่ 85%, 3% และ 12% ตามลำดับ โดยมีความต้องการพลังงานไฟฟ้าในแต่ละวัน (Load Profile) ที่แตกต่างกัน คือโรงงานและสำนักงาน อ้างอิงตามตารางการทำงานในปัจจุบันเพื่อออกแบบระบบผลิตไฟฟ้าพลังงานแสงอาทิตย์ที่ติดตั้งบนหลังคา โดยใช้โปรแกรม PVWatts Calculator ในการพยากรณ์กำลังผลิตติดตั้งของระบบ และใช้โปรแกรมคอมพิวเตอร์ DIgSILENT PowerFactory เพื่อจำลองและวิเคราะห์การไหลของระบบไฟฟ้าแรงดันต่ำ เสถียรภาพแรงดันไฟฟ้า และค่าตัวประกอบกำลังที่ส่งผลกระทบต่อระบบไฟฟ้า ตลอดจนพิจารณาศึกษาในกรณีที่มีและไม่มีการติดตั้งแบตเตอรี่ในระบบ สำหรับผลลัพธ์ที่ได้จากการวิจัยครั้งนี้จะสร้างข้อเสนอแนะที่น่าสนใจต่อการนำไปพิจารณาใช้งานจริงในหน่วยงานที่เกี่ยวข้อง และเป็นข้อมูลสำหรับผู้ที่สนใจศึกษานำไปใช้ประโยชน์ต่อไป
DOI: 10.14457/lru.res.2022.70
title: การศึกษาผลสัมฤทธิ์ทางการเรียนวิชาคณิตศาสตร์ เรื่อง เลขยกกำลัง ของนักเรียนชั้นมัธยมศึกษาปีที่ 1 โรงเรียนศรีสงครามวิทยา โดยการจัดกิจกรรมการเรียนรู้ตามแนวทฤษฎีการสร้างองค์ความรู้ด้วยตนเอง

description: การวิจัยเรื่อง การศึกษาผลสัมฤทธิ์ทางการเรียนวิชาคณิตศาสตร์ เรื่องเลขยกกำลังของนักเรียนชั้นมัธยมศึกษาปีที่ 1 โรงเรียนศรีสงครามวิทยา ที่ได้รับการจัดกิจกรรมการเรียนรู้ตามแนวทฤษฎีการสร้างองค์ความรู้ด้วยตนเอง ในครั้งนี้เป็นการวิจัยกึ่งทดลอง (Quasi-experimental research) มีวัตถุประสงค์เพื่อ 1) พัฒนากิจกรรมการเรียนรู้คณิตศาสตร์เรื่องเลขยกกำลังของนักเรียนชั้นมัธยมศึกษาปีที่ 1 ตามแนวทฤษฎีการสร้างองค์ความรู้ด้วยตนเอง ให้มีประสิทธิภาพตามเกณฑ์ 80/80 2) เปรียบเทียบผลสัมฤทธิ์ทางการเรียนวิชาคณิตศาสตร์ เรื่องเลขยกกำลัง ของนักเรียนชั้นมัธยมศึกษาปีที่ 1 ที่ได้รับการจัดการเรียนรู้ตามแนวคิดทฤษฎีการสร้างองค์ความรู้ด้วยตนเองและ 3) ศึกษาความพึงพอใจของนักเรียนชั้นมัธยมศึกษาปีที่ 1 ที่มีต่อการจัดกิจกรรมการเรียนรู้คณิตศาสตร์ เรื่องเลขยกกำลังตามแนวทฤษฎีการสร้างองค์ความรู้ด้วยตนเอง กลุ่มตัวอย่างที่ใช้ในการวิจัยครั้งนี้ เป็นนักเรียนชั้นมัธยมศึกษาปีที่ 1 ปีการศึกษา 2564 โรงเรียนศรีสงครามวิทยา สำนักงานเขตพื้นที่การศึกษามัธยมศึกษาเลย หนองบัวลำภู จำนวน 1 ห้องเรียน ซึ่งผู้วิจัยใช้วิธีการสุ่มตัวอย่างแบบแบ่งกลุ่ม (Cluster random sampling) โดยใช้ห้องเรียนเป็นหน่วยของการสุ่มทั้งหมด 9 ห้องเรียน และทำการสุ่มด้วยวิธีการจับฉลากเป็นนักเรียนชั้นมัธยมศึกษาปีที่ 1/3 จำนวน 44 คน เครื่องมือที่ใช้ในการวิจัยในครั้งนี้ คือ แผนการจัดการเรียนรู้คณิตศาสตร์ เรื่องเลขยกกำลัง ของนักเรียนชั้นมัธยมศึกษาปีที่ 1 ตามแนวทฤษฎีการสร้างองค์ความรู้ด้วยตนเอง แบบทดสอบวัดผลสัมฤทธิ์ทางการเรียนวิชาคณิตศาสตร์ เรื่องเลขยกกำลังมีค่าความเชื่อมั่น เท่ากับ 0.71 และแบบวัดความพึงพอใจของนักเรียนที่มีต่อการจัดกิจกรรมการเรียนรู้คณิตศาสตร์ เรื่องเลขยกกำลังมีค่าความเชื่อมั่นเท่ากับ 0.54 วิเคราะห์ข้อมูลโดยใช้ค่าเฉลี่ยเลขคณิต ส่วนเบี่ยงเบนมาตรฐาน การทดสอบค่า t (t test dependent) ผลการวิจัยพบว่า 1. กิจกรรมการเรียนรู้คณิตศาสตร์ เรื่องเลขยกกำลัง ของนักเรียนชั้นมัธยมศึกษาปีที่ 1 ตามแนวทฤษฎีการสร้างองค์ความรู้ด้วยตนเอง มีประสิทธิภาพ เท่ากับ 83.45/81.25 สูงกว่าเกณฑ์ 80/80 ที่กำหนด 2. ผลสัมฤทธิ์ทางการเรียนวิชาคณิตศาสตร์ เรื่องเลขยกกำลัง ของนักเรียนชั้นมัธยมศึกษาปีที่ 1 ที่ได้รับการจัดกิจกรรมการเรียนรู้ตามแนวทฤษฎีการสร้างองค์ความรู้ด้วยตนเองหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 3. ความพึงพอใจนักเรียนชั้นมัธยมศึกษาปีที่ 1 ต่อการจัดกิจกรรมการเรียนรู้คณิตศาสตร์ เรื่องเลขยกกำลัง ตามแนวทฤษฎีการสร้างองค์ความรู้ด้วยตนเองโดยเฉลี่ยอยู่ในระดับมาก